Borgring dubbel voor borstbout RVS
Blok oog en haak met veiligheidssluiting HD RVS
Blok met langoogmoer en veiligheidssluiting HD RVS
Blok met langoogmoer HD RVS
Blok met langoogmoer dubbelschijf HD RVS
Genuarail loper gaffel 25x4 RVS Red landbou deur besluite op grond van feite, sê VF Plus | Maroela Media
Red landbou deur besluite op grond van feite, sê VF Plus
Dr. Pieter Mulder. Foto: DoC
Neem landboubesluite op grond van feite. Meeste van ons huidige probleme is omdat landboubesluite op grond van politieke propaganda-stellings en mites geneem word.
Só het dr. Pieter Mulder, VF Plus-LP, Woensdag in die begrotingsposdebat van landbou gesê.
“Onlangs het ŉ prominente leier gesê dat die strategiese noodsaaklikhede om ŉ revolusie en konflik in Suid-Afrika te vermy, goeie verdediging, polisie en intelligensie is. Hy is verkeerd. Die strategiese noodsaaklikhede is nie verdediging, polisie en intelligensie nie. Dit is water, energie en voedselsekerheid deur landbou. Sny water, sny energie en sny kos en jy het ŉ revolusie.
“Wat moet ons doen om dit te voorkom? Die antwoord is eenvoudig: neem landboubesluite op grond van feite en nie op grond van politieke propaganda-stellings en mites nie,” het Mulder gesê.
Hy het gesê besluite word geneem op grond van politiek geskepte persepsies en op grond van eensydige stereotipes, bv. “alle swart boere is onbekwaam en misluk”. “Dit is nie korrek nie, met al hoe meer suksesvolle swart kommersiële boere. Nog ŉ mite: ‘Alle wit boere is rassiste wat hulle werkers sleg behandel.’ Dit is ŉ totale leuen, soos navorsing en feite bevestig.”
Mulder het verwys na die vorige sensus wat daarop gewys het dat daar 4,2 miljoen wit mense is uit ŉ bevolking van 55 miljoen. “Dit is minder as 9%. In 1980 was daar ongeveer 128 000 kommersiële boere, wat tot 58 000 gedaal het in 1997 en tot ongeveer 35 000 vandag. As jy verkeerdelik aanvaar dat alle kommersiële boere wit is, is dit dus 35 000 uit 4,2 miljoen wit mense, of 0,8%. Daar is ŉ voorspelling dat dit binne die volgende 15 jaar tot 15 000 sal daal.
“Ons is nie almal boere nie, ons woon in stede. Verstedeliking in Afrika is 58% van die bevolking en in Suid-Afrika reeds 62%. In die stede het ons almal kos nodig, wat deur hierdie klein getal wit en swart kommersiële boere vervaardig word.
“ŉ Voetnota. Die meerderheid van Vryheidsfront Plus se ondersteuners is nie boere nie. Die meerderheid van ons ondersteuning kom uit stede in Gauteng en die Wes-Kaap. Jy benodig tussen 45 000 en 50 000 stemme om een lid tot die parlement verkies te kry. Indien elkeen van die 35 000 kommersiële boere vir ons sou stem, is dit nie eers genoeg om een lid van die parlement verkies te kry nie.
“Nog ŉ mite. Grond gaan jou ryk maak. Sonder kundigheid en jare se ervaring gaan grond jou arm maak.
“Natuurlik het ons nog meer suksesvolle swart kommersiële boere nodig, maar ŉ staatsdepartement van landbou is nie gestruktureer om te boer nie. In hierdie stadium het die regering meer mislukkings as suksesse waar hulle probeer om swart kommersiële boere te vestig. Die belangrikste rede is omdat hierdie swart boere nie die grond besit nie. Dit behoort nog aan die regering.
“Die nie-regeringsorganisasie Graan SA behaal sukses. Laat hulle jou na die meer as 24 000 swart boere neem wat hulle al gehelp het.
“Die wolbedryf in Suid-Afrika het 7 000 swart boere suksesvol gehelp. Ons hoor net altyd die negatiewe propaganda maar nooit hierdie suksesse nie.
“Oor grondhervorming glo ek ons mors waardevolle geld en energie om mense te probeer herstel tot boere. Syfers toon aan dat die meerderheid Suid-Afrikaners nie plaasgrond wil hê nie. Hulle wil na stede toe gaan, ŉ selfoon besit en met ŉ BMW ry en in ŉ moderne ekonomie werk. Kom ons help hulle om eienaarskap van hul huise te kry en ŉ stuk grond in die stad, aangesien dit in alle moderne ekonomieë gebeur, terwyl die wit en die swart kommersiële boere vir ons kos vervaardig.”
Molefe moet gaan ter wille van werkers, sê Solidariteit
Motsoeneng-verhoor hervat Woensdagaand
Altyd verfrissend om na ingeligte menings te luister. Ek stem saam dat mites en selfverklaarde feite gewoonlik tot retoriek lei wat bloot ongesond is vir die land. Die regering se grootste flater was en is, om opkomende boere, entrepreneurs, en besigheidspersone nie op te lei en te mentor nie. Help geensins om iemand miljoene rande se grond te gee, en nie die nodige kundige hulp ook aan te bied nie. Daarom dat sowat 95% van die regering se grondhervorming plase, in rampe verander het.
Uistekende agrument deur een van die min mense in SA wat weet hoe landbou werk.
Sal Black First Land First na hierdie luister? Hulle is politiek gedrewe. As hul wil kla, moet hul by die regering kla oor waarom die grond in die Regering se besit is.
Hul en die EFF kyk net vas in die sukses wat sommige boere met harde werk oor die jare opgebou het.
Of dink hul 5 skape, 2 beeste en ñ paar mielies gaan verseker dat hul luilekker kan lewe?
Net die Waarheid · 1 jaar gelede
Dit is maklik om te boer wanneer iemand anders (belasting betalers ) die rekening vir grond en produksie middels moet betaal. Die kuns is egter om jouself deur die hoofstroom ekonomie te finansier en winsgewend te wees om almal terug te kan betaal en nog ‘n ietsie ekstra vir die keiser ook te gee…..werkskepping en die bydrae tot die ekonomie is meevallers wat volg…..weereens vir die Keiser.
King Goodwill in KZN besit omtrent die helfte van KZN. Hier voer swart boere n sukkel feudale bestaan. Begin grond hervorming hier. Gee die mennse eiendomsreg, dan kan hulle vooruit gaan. Hiervan wil BLF niks weet nie
Ons boere moet ons eie spel begin speel met ons eie reels. Ons speel saam met die vyand en hulle reels.